Source: http://www.ziare.com/stiri/csm/trei-membri-csm-ii-cer-liei-savonea-sa-discute-cazul-judecatorului-care-a-dat-o-sentinta-favorabila-lui-dragnea-1585489
Timestamp: 2020-01-26 10:52:44+00:00

Document:
Miercuri, 13 Noiembrie 2019, ora 16:22
Trei membri CSM ii cer sefei CSM, Lia Savonea, sa puna in discutia plenului CSM oportunitatea sesizarii Inspectiei Judiciare in legatura cu activitatea judecatorului Nicoleta Nolden de la Curtea de Apel Bucuresti.
Magistratul a dat in ultima perioada trei decizii mediatizate:
- A mentinut in functie, dupa pensionare, un procuror din cadrul Sectiei Speciale - decizie intoarsa de Inalta Curte,
- A mentinut in functie, dupa revocare, un secretar de stat la Ministerul de Interne - sotul unei inspectoare din cadrul Inspectiei Judiciare
- A anulat o decizie CSM care stabilea tragerile la sorti ale completurilor de 5 judecatori de la Inalta Curte - decizia este folosita de fostul lider PSD Liviu Dragnea pentru a cere anularea sentintei la 3 ani si 6 luni de inchisoare in dosarul Angajarilor fictive.
Potrivit Europa Libera, Nicoleta Nolden este colega de complet de judecata cu Alina Ghica, vicepresedinte al Curtii de Apel Bucuresti, si prietena Liei Savonea, presedintele CSM.
Potrivit unor surse judiciare citate de postul de radio, Nolden locuieste mai mult in Germania, fiind casatorita cu un cetatean german.
Surse judiciare au explicat pentru Ziare.com care sunt reprosurile aduse de cei trei membri CSM in cazul acestei decizii. Cei trei membri CSM sunt: Andrea Chis, Bogdan Mateescu si Mihai Balan.
Cazul procurorului SS
In cazul procurorului Zarafina Puiu, mentinut in cadrul SS, Nicoleta Nolden ar fi dat decizia, desi la dosar nu exista hotararea contestata emisa de Sectia pentru procurori din CSM. Sectia pentru procurori respinsese solicitarea Zarafinei Puiu de a-si continua activitatea in magistratura.
"In mod curios, Nolden a suspendat efectele unui act administrativ prin care a fost respinsa o cerere," explica sursele citate.
Dupa cum am aratat, decizia Nicoletei Nolden a fost intoarsa de Inalta Curte.
Iata detalii despre acest caz - Inedit: Inalta Curte decide pensionarea unui procuror SS, mentinut in functie printr-o decizie controversata a Curtii de Apel Bucuresti
Secretarul de stat mentinut in Executiv
In cazul secretarului de stat de la MAI, Adrian Petcu, mentinut in Guvern, este vorba de o decizie fara precent.
"Cei trei membri CSM cer sa se verifice daca nu cumva s-au depasit atributiile judecatoresti," explica sursele citate.
Citeste motivarea Nicoletei Nolden - Dat afara de Dancila, mentinut in functie de Curtea de Apel Bucuresti: De ce a respins instanta "mica remaniere" din MAI
Cazul favorabil lui Dragnea
Probabil cea mai mediatizata a fost decizia prin care Nicoleta Nolden a anulat pe 2 octombrie o hotarare a Consiliului Superior al Magistraturii si doua hotarari ale Colegiului de Conducere a Inaltei Curti, care vizau organizarea tragerilor la sorti ale completurilor de 5 judecatori.
Motivul: Decizia CSM trebuia publicata in Monitorul Oficial, deoarece este vorba de un act administrativ cu caracter normativ. Asta in timp ce CSM doar a publicat hotararea pe pagina de Internet a institutiei.
Decizia a fost invocata de avocatii lui Liviu Dragnea pentru a depune o contestatie in anulare, invocand ca "instanta nu a fost compusa potrivit legii" si a fost motivata in timp record.
"Cei trei membri CSM cer ca Inspectia Judiciara sa verifice daca exista obligatia legala de publicare in Monitorul Oficial si daca o astfel de obligatie atrage sanctiunea nulitatii deciziei CSM," conchid sursele citate.
Citeste cum a motivat Nicoleta Nolden aceasta sentinta - Curtea de Apel Bucuresti motiveaza in timp record o decizie favorabila lui Liviu Dragnea
Citeste mai multe despre Nicoleta Nolden judecator Dragnea Nicoleta Nolden Savonea CSM judecatori
Lia Savonea este la fel de TOXICĀ ca so Veorica Vasilica Dancilā
Nu cunosc procedura legala prin care poate fi inlaturata din functie,insa este NECESARĀ depolitizarea membrilor ei ,deparazitarea de cartitele puscariasului Voiculescu,ocuparea pozitiilor lor prin concurs.
Oricat s-ar strofoca Orban sā nu dea Ordonanta pe Justitie,tot acolo va ajunge.
Ca de apuca sa fie instalata Adina Floarea in fruntea sectiei ilegale SS,se va alege praful de justitie.
Raportul MCV pe justitie este mult Mai important decat locul sau daca MARELE MUT vrea da isi facā o dezbatere cu public sau fara.
Să fie impușcat, mama lui de judecător, oare cum de și-a permis să nu mai asculte de Sistem și să fie independent?
P.S. Din ce am mai citit eu, prin anii 50 se proceda identic!
asta e exact treaba csm-ului
sa semnaleze problemele de sistem, sa asigure buna functionare a justitiei. singura intrebare ar fi de ce nu sunt mai multe sesizari de acest fel dupa o infractiune, nu dupa trei.
curatarea justitiei si asigurarea independentei depinde de cei din sistem, iar actualul guvern si institutiile europene ii vor sustine pana cand efectele infractorului dragnea vor dispare
Inteleg ca premierul Orban a inceput marea DEPARAZITARE pesedistā!
Cum ramane cu CSM,CCR,care s-au dovedit pro infractori,mai ales ultima...
Evident, la mintea ta ...
... Orban si/sau Johannis ar trebui sa demita CSM-ul si CCRul. Sau sa pune sekuristii sa le faca dosare la DNA.
Cel mai stupid in Europa asta e ca nici un Komisar UE sau ambasador nu ar protesta daca s-ar intampla asa ceva...
Seria 2-a...va urma ...

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM